Արա Սանճեան

Արա Սանճեան (), պատմագէտ, հայագէտ, ուսումնասիրող եւ մտաւորական: Հայոց եւ միջին արեւելեան պատմութեան դասախօս, Հայագիտական Հետազօտութեանց Կեդրոնի վարիչ, Միշիկընի համալսարան, Տիրպոռն (ԱՄՆ)։

 Կենսագրութիւն 
Դոկտ. Արա Սանճեան ստացած է նախակրթական եւ երկրորդական իր ուսումը Հայկական Բարեգործական Ընդհանուր Միութեան երեք տարբեր դպրոցներու մէջ՝  Լիբանանի Լեւոն Կ. Նազարեան, Պօղոս Գ. Կարմիրեան եւ աւարտելով Յովակիմեան-Մանուկեան երկրորդական վարժարանը։

1986-1991 հետեւած է Երեւանի Պետական Համալսարանի պատմագիտութեան ճիւղին, զոր աւարտելէ ետք, ան մեկնած է Անգլիա:

1996-ին աւարտած է Լոնտոնի համալսարանի Արեւելեան եւ  ափրիկեան հետազօտութիւններու դպրոցը, ուր մասնագիտանալով Միջին Արեւելքի ժամանակակից պատմութեան մէջ, ստացած է դոկտորի աստիճան:

Վերադառնալէ ետք Լիբանան, ան տասը տարի իբրեւ դասախօս աշխատած է Հայկազեան համալսարանին մէջ:

1996-2005՝ Պէյրութի Հայկազեան համալսարանի հայագիտութեան, պատմութեան եւ քաղաքագիտութեան ամպիոնի վարիչ։

2003-ին՝ այցելու դասախօս Քալիֆորնիայի նահանգային համալսարանի Ֆրեզնօ քաղաքի մասնաճիւղի հայագիտական ծրագիր։

2006-ին անցած է Մ. Նահանգներ, ուր Միշիկըն համալսարանի Տիրպոռն քաղաքի մասնաճիւղին մէջ կը դասաւանդէ պատմութիւն, միաժամանակ ստանձնելով համալսարանին մէջ գործող հայագիտական կեդրոնին վարիչի պաշտօնը։

 Գիտական յօդուածներ եւ աշխատութիւններ  

Հրատարակուած միակ գիրքը հայագիտական չէ, քանի որ Լոնտոն ուսանած տարիներուն դոկտորական ատենախօսութիւնը հայագիտական չէր, այլ՝ արեւելագիտական։

Հրատարակուած գիտական աշխատութիւնները կը վերաբերին Հայաստանի, Մերձաւոր արեւելքի հայագաղութներու, Թուրքիայի եւ Արեւմտեան Ասիայի արաբական երկիրներու Առաջին համաշխարհային պատերազմէն յետոյ պատմութեանը։

2012 թուականին՝ հայ գրատպութեան 500-ամեակին նուիրուած Միշիկընի մէջ տեղի ունեցած ցուցահանդէսի առնչութեամբ պատրաստեր է հայատառ գիրքի կէս դարեայ երթը ամփոփող անգլերէն հանրամատչելի գրքոյկ։

 Turkey and Her Arab Neighbours, 1953–1958։ A Study in the Origins and Failure of the Baghdad Pact (Slough, UK։ Archive Editions, 2001).
 The Negotiation of ‘The Contract of the Century’ and the Political Background to the Revival of Azerbaijan’s Oil Industry (Yerevan։ The Armenian Center for National and International Studies, September 1997).
 Celebrating the Legacy of Five Centuries of Armenian-language Book Printing, 1512-2012 (Dearborn, MI։ University of Michigan-Dearborn, 2012).
 Armenian Medieval Historians in Print.։

 Ծանօթագրութիւններ 

 Տեսանիւթեր 
 Parties and Peasants in the Republic of Armenia, 1918-1920 - Dr Ara Sanjian Կուսակցութիւններ եւ գիւղացիներ Հայաստանի Հանրապետութեան մէջ, 1918-1920
 «Բացառիկ զրոյցներ». Արա Սանճեան
 Սիրանկիւն ծրագիրի հիւրն է Արա Սանճյանը
 Արա Սանճեանը սուրիական տագնապի մասին
 DR. ARA SANJIAN
 Ara Sanjian. AZTAG
 ara sanjian | part 1
 ara sanjian | part 2
 Հարցազրոյց` Դոկտ. Արա Սանճեանի Հետ։

 Աղբիւրներ 
 հարցազրոյցը պատմագէտ, հայագէտ եւ մտաւորական Դոկտ. Արա Սանճեանի հետ՝ ազգային-հասարակագիտական հարցերու մասին
Հայերը Եւ Համաշխարհային Պաղ Պատերազմը. Պատմութիւն, Յիշողութիւն Եւ Ժառանգութիւններ
 Հայրենադարձութեան աճը պիտի չնոյնանայ սփիւռքի արագ շոգիացման հետ,Միչիկընի համալսարանի Հայագիտութեան կեդրոնի ղեկավար, պատմաբան Արա Սանճեան
 Արա Սանճեան Հայաստանի Վերջին Իրադարձութեանց Մասին Պիտի Դասախօսէ Ֆրեզնոյի Համալսարանին Մէջ
 Կիւլպէնկեան» թարգմանական մատենաշար
 եւ գիւղացիներ Հայաստանի Հանրապետութեան մէջ, 1918-1920
ՀայԵմ-ի հարցազրոյցը պատմագէտ, հայագէտ եւ մտաւորական Դոկտ. Արա Սանճեանի հետ՝ ազգային-հասարակագիտական հարցերու մասին 

Ստորոգութիւն:Պատմագէտներ
Ստորոգութիւն:Դասախօսներ
Ստորոգութիւն:Հայագէտներ
Ստորոգութիւն:Հայ պատմագէտներ